Εικόνα που περιέχει κείμενο, clipart

Περιγραφή που δημιουργήθηκε αυτόματα**«Τα**

**Γραφείο Τύπου**

**Δ/νση:** Πλατεία Ελευθερίας

**Τηλέφωνο:** 24643 50100

**E-mail:** press@dservion.gr

Σέρβια 07.03.2025

**Δελτίο Τύπου**

**Ολοκληρώθηκαν οι εκδηλώσεις για την 82η Επέτειο του Ολοκαυτώματος των Σερβίων**

Με σεβασμό και συγκίνηση, ολοκληρώθηκαν οι εκδηλώσεις μνήμης για την 82η επέτειο του Ολοκαυτώματος των Σερβίων, τιμώντας τα θύματα της 6ης Μαρτίου 1943.

Στην τελετή παρευρέθηκαν ο Δήμαρχος Σερβίων Χρήστος Ελευθερίου, ο Αναπληρωτής Περιφερειάρχης Δυτικής Μακεδονίας Λάζαρος Γκερεχτές, ο Ειδικός Σύμβουλος του Περιφερειάρχη Κρήτης σε θέματα ιστορίας και μνήμης θυμάτων Ολοκαυτωμάτων, Μπιμπάκης Νικόλαος, ο Πρόεδρος της Δημοτικής Κοινότητας Σερβίων Γιώργος Χρήστου, εκπρόσωποι των σωμάτων ασφαλείας (Στρατός, Αστυνομία, Πυροσβεστική), καθώς και ο Βασίλειος Αλεξανδρής, εκπρόσωπος της Δευτεροβάθμιας και Πρωτοβάθμιας Εκπαίδευσης. Παρόντες επίσης ήταν αντιδήμαρχοι, εντεταλμένοι σύμβουλοι, δημοτικοί σύμβουλοι του Δήμου και πλήθος κόσμου.

Η εκδήλωση περιλάμβανε έπαρση σημαίας, επιμνημόσυνη δέηση, ομιλία από την Πρόεδρο του Μορφωτικού Ομίλου Σερβίων, Χρυσάνθη Καραγιαννίδου, κατάθεση στεφάνων και την ανάκρουση του Εθνικού Ύμνου.

Η μαζική συμμετοχή και η έντονη συγκινησιακή φόρτιση κατέδειξαν τη σημασία της διατήρησης της ιστορικής μνήμης και της απόδοσης τιμής σε όσους θυσιάστηκαν.